Jaan Tallinn

Jaan Tallinn (sündinud 14. veebruaril 1972) on eesti programmeerija ja ettevõtja. 

Ta kuulus Skype'i põhifunktsioonide (SkypeLibi) arendajate tiimi.

Jaan Tallinn on lõpetanud Tallinna 1. Keskkooli 1990. aastalVilistlased. Gustav Adolfi Gümnaasiumi ajaloomuuseum. Kasutatud 8.06.2014. ja Tartu Ülikooli teoreetilise füüsika erialal 1996. aastal.

1989. aastal osales ta arvutimängu "Kosmonaut" loomisel; see oli esimene väljaspool Eestit levitatud Eesti arvutimäng. Ta on 1993. aastal loodud tarkvaraarendusettevõtte Bluemoon Interactive kaasasutaja ja osanik.Jaan Tallinn. Bluemoon Interactive. Kasutatud 03.08.2009. Ta on üks failijagamisprogrammi Kazaa (2000) ja internetitelefoniprogrammi Skype tehnilise lahenduse väljatöötajaid.Kristi Helme. Skype – mitte üksnes õnnelik juhus. Õpetajate Leht, 24.10.2008.

Ta on investeerimisfirma Ambient Sound Investmentsi osanik ning ta oli tehisintellektiettevõtte DeepMind esimeste investorite seas. 

Talle kuulub investeerimisfirma Metaplanet, mis kuulus tehisintellekti turvalisuse ja arendusfirma Anthropic esimese ringi investorite hulka. Anthropicu väärtus oli 2025. aastal 350 miljardit dollarit. 

Aastail 2007–2011 oli Jaan Tallinn presidendi mõttekoja liige.

Jaan Tallinn on kahe akadeemilise uurimiskeskuse, Cambridge'i Ülikooli juures asuva Centre for the Study of Existential Riski ja Massachusettsi Tehnoloogiainstituudi juures asuva Future of Life Institute kaasasutaja.

Ta on üks Eesti rikkamaid inimesi. Äripäeva 2025. aasta rikaste edetabelis paigutus ta 644,7 miljoni euroga 4. kohale."Rikaste TOP: miljardär vallutas esikoha uue rekordiga" Äripäev, 10. september 2025 Samas on spekuleeritud, et tema investeeringute koguväärtus võib ulatuda ka üle miljardi euro."Eesti sai ilmselt neljanda miljardäri Postimees majandus, 10. september 2025

 Tunnustus 
 2007 Valgetähe V klassi teenetemärk
 2021 Tartu Ülikooli Tänutäht
 2025 Äripäeva aasta ettevõtja

Isiklikku
Jaan Tallinna isa Jüri Tallinn (1948–2018) oli režissöör ja stsenarist; vanaisa Otto Tallinn oli eesti vaimulik.

Tema huvid on breiktants ja Jaapan.

 Viited 

 Välislingid 
 Lühitutvustus Bluemoon Interactive'i lehel
 Jaan Tallinn: tehisteadvust lähikümnenditel ei näe ERR, 14. mai 2014

Kategooria:Eesti programmeerijad
Kategooria:Eesti ettevõtjad
Kategooria:Valgetähe V klassi teenetemärgi kavalerid
Kategooria:Gustav Adolfi Gümnaasiumi vilistlased
Kategooria:Tartu Ülikooli füüsika-keemiateaduskonna vilistlased
Kategooria:Eesti Üliõpilaste Seltsi liikmed
Kategooria:Sündinud 1972